
O ascultă articolul 


OTTO: ,... «În momentul în care am fost adus la Direcţia de contrainformaţii și Securitate Militară, și apoi la Direcţia Generală de Informaţii a Apărării, 

ambele conduse de gen. Marian Hăpău, am găsit acest mod de lucru legat de fondurile operative, nu l-am creat eu.» Modul de lucru pe care-l 

descrie generalul (Iulian Cristian Gherghe, n.n.) este următorul: inventarea unor surse interne sau externe, plătite chipurile cu recompense, banii 
ajungând la acţiuni de protocol... printre care un cadou foarte scump destinat președintelui lohannis... foarte scump, mă rog... vorbim de vreo 2000 de euro, 
un echipament de schi cu care președintele s-a afișat pe pârtia de la Păltiniș... Cum a ajuns să fie achiziţionat acest echipament, este unul cu o marcă 
celebră, marca echipei naționale a Franţei, dar cine l-a comandat, cine l-a dus președintelui?” (Oana Zamfir, ANTENA 3 CNN, fragment din emisiunea „Un 
președinte în faţa naţiunii” cu Nicolae Ciucă, 20 noiembrie 2024) 
A fost odată ca niciodată, cam pe când se băteau urșii în coadă și făcea plopșorul pere și răchita micșunele... Ei bine, dragii mei, în vremea aceea de 
pomină, într-o bună dimineaţă de noiembrie a anului de grație 2018, un general adjunct al Direcţiei Generale de Informaţii a Apărării (DGIA) s-a deplasat, ca 
tot omul, la bancă, având asupra sa două ștampile -una a unităţii militare, alta cu semnătura șefului DGIA- și a ridicat, cu eleganţă, de la ghișeu suma de 
180 000 de dolari, cu explicaţia seacă „pentru acțiuni operative”. În fapt, însă, retragerea de cash s-a făcut pentru că domnul general avea nevoie de 
această sumă ca să-și facă un cadou frumos, o căsuţă la Corbeanca -acolo unde numai dânsul n-avea casă, în timp ce toţi ceilalți șmecheri aveau... 


Domnul general a ţinut în seiful personal timp de mai bine de un an mormanul de parai, uitându-se din când în când la ei cu dragoste și crezând că ţinându-i 
așa, închiși, se vor înmulţi prin partenogeneză -ceea ce nu s-a întâmplat- până să se hotărască să-i folosească pentru plăcerea domniei sale! 


Ca în toate instituţiile vigilente care se respectă și sunt informate la maximum despre orice indisciplinat care-și permite să miște în turma de bizoni, în 
Direcţia Generală de Informaţii a Apărării s-a observat lipsa banilor abia peste doi ani și jumătate, adică în martie 2021... un' să fie verzișorii? un' să fie, 
monșer? Păi, la ora aceea, băneii se transformaseră deja, înțelegem, într-un pârdalnic de teren în Corbeanca, bașca o casă de gospodar desfășurată pe 
pajiște, lângă piscină sau, cine știe? poate doar într-o acţiune de „atenuare” a unui credit pentru un astfel de palat pe tărâmul vrăjit Corbeanca, păstorit de 
zmeul-zmeilor Țânţâreanu ! 


E o poveste, desigur, ceea ce vă spun, am auzit-o și eu de la Zamfireasca, așa cum, la rândul său, ea o auzise de la Popeasca, iar Popeasca o știa de la 
Piscupeasca, deci n-are absolut nicio legătură cu generalul lulian Cristian Gherghe, fost director general adjunct al Direcţiei Generale de Informaţii a Armatei 
din cadrul Ministerului Apărării Naţionale, cum ați putea crede, în mod eronat... 


Dar vedeţi, feţii mei, povestea asta are și unele amănunte atât de incredibile încât mă și întreb ce imaginaţie fantastică trebuie să fi avut cel care a născocit- 
0... De exemplu, ne-am aștepta, precum în filmele cu happy-end, ca generalul-delapidator să înfunde pușcăria pentru o-ho-ho! mulţi ani... cel puţin eu așa 
am văzut la Dragnea Liviu... că dacă la mijloc e un prejudiciu de 5 000 de coco, deși nici nu i-ai luat, nici nu i-ai văzut și nici n-ai știut de ei, totuși capeţi vreo 
patru ani de „cantonament”, să-ţi vină dracu' mintea la cap... În schimb, în basmul nostru era vorba despre 180 000 de parai, adică ceva mai multișori și cu 
siguranţă delapidaţi... însă să vedeți curiozitate: generalul a pus degrabă banii la loc, mai întâi în proporţie de 80%, adică vreo 144 000, să zicem, după care 
a dat fuguţa și a adus și restul. Așa că eu mă consum acum: în primul rând de unde a avut generalul atâta bănet ca să stingă delapidarea? Apoi, de ce s-o fi 
obosit să delapideze dacă avea banii? Și unde-i casa? Unde-i terenul de la Corbeanca? | le-a luat și pe acestea Onorata Instanță sau a zis „lasă, fie... ai 
investit bine banii delapidaţi, e bine să păstrezi fructul infracţiunii..."? Căci, aparent, Onorata Instanță a arătat o bunătate și-o empatie pentru generalul 
Gherghe, ce nu s-a pomenit... dânsul a primit așa, la oha, un an şi-un pic de recluziune cu suspendare, cât să nu zicem noi, cei care citim povestea, că nu'i- 
au dat chiar nimic... Vedeţi? Ziceam că-i un basm cu final neașteptat! Dar, între timp, m-am informat mai temeinic și am constatat că m-am cam pripit: asta 
n-a fost toată pedeapsa, deoarece dânsul a fost condamnat să mai stea 2 ani și șase luni sub supravegherea Serviciului de Probaţiune Ilfov și să 
frecventeze un program de reintegrare socială, precum și să presteze muncă în folosul comunităţii timp de 70 de zile, la Primăria Cornetu sau la Școala 
gimnazială din aceeași localitate!!! 


Și-acum... în declaraţiile date în fața procurorilor se poveștește că bravul general Gherghe a strecurat și un amănunt cel puţin picant: cum că din sumele 
„palmate” din contul Direcţiei Generale de Informaţii a Apărării se făceau și diferite cadouri pentru oamenii politici importanţi ai zilei... De exemplu, se spune 
că ar fi mărturisit dânsul că un astfel de cadou a fost: „...un costum de schi negru-roșu, cu care Klaus lohannis a fost filmat pe pârtia de schi în iarnă, 
respectiv pe 30 ianuarie.” (anul declaraţiei era 2021, n.n.) 


Eu cred că această spovedanie subţirică a fost prea de ajuns pentru ca Onorata Instanță Militară să fie mai atentă și să nu-l zdrobească definitiv pe 
generalul Gherghe cu mai multe ore de lucru în folosul comunităţii, în centrul localităţii Cornetu... doar nu putea să riște ca publicul să afle că stimata 
conducere a Direcţiei Generale de Informaţii a Armatei din cadrul Ministerului Apărării Naţionale i-o fi luat lui Klaus, din banii delapidaţi, și o frumoasă 
colecţie de crose de golf, și un banc de lucru performant pentru atelierul de tâmplărie din subsolul vilei LAC 3, și un palton nou pentru azvârlit pe capota 
limuzinei, și o gamă variată de bormașini, și o rachetă de tenis cu semnătura originală a lui Rafael Nadal! 


De aceea, înghiţindu-și lacrimile... Onorata Instanță a încălecat pe-o coasă și ne-a spus o poveste frumoasă, după care a încălecat pe-un mărăcine, s-o 
asculte orișicine!!! 

P.S. Am zis să fac un pustiu de bine şi să sugerez ca ar fi necesară și o Comisie parlamentară de cercetare a cadourilor oferite președintelui Klaus 
Johannis... că eu am mai auzit de „beneficiari finali” ai unor materiale publicitare de campanie electorală pe care doamna Livia Stanciu i-a condamnat, c-așa 
a vrut ea, la închisoare cu executare. Or, în cazul lui Klaus situaţia nu mai e fantezistă, ci e chiar pe bune, deoarece „beneficiarul final” al infracţiunii s-a și 
plimbat, mândru, pe pârtia din Păltiniș echipat în obiectul delapidării! 

Într-o bună dimineaţă de noiembrie a anului de grație 2018, un general adjunct al Direcţiei Generale de Informaţii a Apărării (DGIA) s-a deplasat, ca tot omul, la bancă, având asupra 
sa două ștampile -una a unității militare, alta cu semnătura șefului DGIA- și a ridicat, cu eleganţă, de la ghișeu suma de 180 000 de dolari. 

„Ciocoii vechi și noi” ai lui Nicolae Filimon par mai prezenţi ca oricând, de parcă acest spaţiu mioritic ar fi fost anume croit să le fie pepinieră și adăpost. De peste trei decenii, poporul 
român pare să fi rămas captiv între paginile unui roman nescris, dar mereu rescris, pe care l-am putea numi fără ezitare "Ciolacii vechi și noi”. 

Nebunia se desfășoară cu o asemenea viteză, încât angajamentul lui Donald Trump de a transforma Statele Unite în porumbelul păcii este pus din ce în ce mai mult sub semnul 
întrebării. 

Ministrul comunicaţiilor din Australia a introdus joi în Parlament o lege în premieră mondială care ar interzice accesul copiilor sub 16 ani la rețelele sociale, afirmând că siguranța 
online este una dintre cele mai dificile provocări ale părinţilor. 

